Komisijos komunikatas Europos Parlamentui ir Tarybai dėl 2011 m. finansinės programos techninio patikslinimo pagal bendrųjų nacionalinių pajamų (BNP) pokyčius, įskaitant valstybėms narėms, kurių 2007–2009 m. laikotarpio prognozuotas ir faktinis BVP skyrėsi, iš sanglaudos rėmimo fondų skirtų lėšų sumos patikslinimą pateikta pagal 2006 m. gegužės 17 d. Tarpinstitucinio susitarimo 16 ir 17 punktus /* KOM/2010/0160 galutinis */





[pic] | EUROPOS KOMISIJA | Briuselis, 2010.4.16 KOM(2010)160 galutinis KOMISIJOS KOMUNIKATAS EUROPOS PARLAMENTUI IR TARYBAI dėl 2011 m. finansinės programos techninio patikslinimo pagal bendrųjų nacionalinių pajamų (BNP) pokyčius, įskaitant valstybėms narėms, kurių 2007–2009 m. laikotarpio prognozuotas ir faktinis BVP skyrėsi, iš sanglaudos rėmimo fondų skirtų lėšų sumos patikslinimą pateikta pagal 2006 m. gegužės 17 d. Tarpinstitucinio susitarimo 16 ir 17 punktus KOMISIJOS KOMUNIKATAS EUROPOS PARLAMENTUI IR TARYBAI dėl 2011 m. finansinės programos techninio patikslinimo pagal bendrųjų nacionalinių pajamų (BNP) pokyčius, įskaitant valstybėms narėms, kurių 2007–2009 m. laikotarpio prognozuotas ir faktinis BVP skyrėsi, iš sanglaudos rėmimo fondų skirtų lėšų sumos patikslinimą ĮVADAS 2010 m. atliekamas 2011 m. finansinės programos metinis techninis patikslinimas susijęs ne tik su įprastiniu patikslinimu pagal kainų ir BNP pokyčius (2006 m. gegužės 17 d. Tarpinstitucinio susitarimo dėl biudžetinės drausmės ir patikimo finansų valdymo[1] 16 punktas), bet ir su 1B išlaidų kategorijos patikslinimu (Tarpinstitucinio susitarimo 17 punktas). Tarpinstitucinio susitarimo 17 punkte numatyta, kad „jeigu nustatoma, kad kurios nors valstybės narės 2007–2009 m. BVP suma daugiau kaip +/- 5 % nukrypo nuo šį susitarimą sudarant numatytos BVP sumos, atlikdama 2011 m. techninį patikslinimą, Komisija atitinkamai valstybei narei šiam laikotarpiui patikslins sanglaudą remiančių fondų sumas...“. Tačiau 17 punkte nustatytas pirmas apribojimas: bendras tokių patikslinimų grynasis poveikis – tiek teigiamas, tiek neigiamas – negali viršyti 3 mlrd. EUR, ir ypač svarbus antras apribojimas: jeigu grynasis poveikis yra teigiamas, bendra „papildomų išteklių suma bus ribojama nepanaudotų išlaidų suma, neviršijančia 1B pakategorėje nurodytų lėšų, skirtų 2007–2010 m., maksimalios ribos“. Galiausiai 17 punkte nustatyta, kad „reikiami patikslinimai bus paskirstyti lygiomis dalimis 2011–2013 m., taip pat bus atitinkamai pakoreguotos atitinkamos maksimalios ribos“. Pagal Tarpinstitucinio susitarimo 16 punktą kiekvienais metais Komisija, prieš pradėdama n+1 metų biudžetinę procedūrą, techniškai patikslina finansinę programą pagal ES bendrųjų nacionalinių pajamų (BNP) ir kainų pokyčius ir rezultatus praneša abiem biudžeto valdymo institucijoms. Kiek tai susiję su kainomis, viršutinės išlaidų ribos galiojančiomis kainomis nustatomos taikant Tarpinstitucinio susitarimo 16 punkte numatytą fiksuotą 2 % defliatorių. Kiek tai susiję su BNP pokyčiais, į šį komunikatą įtrauktos naujausios turimos ekonominės prognozės. Šio komunikato tikslas – biudžeto valdymo institucijai pateikti 2011 m. techninio patikslinimo (ES-27) rezultatą pagal Tarpinstitucinio susitarimo 16 ir 17 punktus. 2011–2013 M. VIRšUTINIų RIBų IR 1B IšLAIDų KATEGORIJOS PATIKSLINIMAS (17 PUNKTAS) Valstybių narių atitikimas reikalavimams Pagal Tarpinstitucinio susitarimo 17 punktą Komisija turi patikslinti valstybėms narėms iš sanglaudos rėmimo fondų skirtų lėšų sumas, jeigu nustatoma, kad kurios nors valstybės narės sukaupta 2007–2009 m. BVP suma daugiau kaip +/- 5 % nukrypo nuo Tarpinstitucinį susitarimą sudarant numatytos sukauptos BVP sumos. Todėl skirtumas turi būti nustatytas 2005 m. balandžio mėn.[2] paskelbtus statistinius duomenis palyginant su pačiais naujausiais turimais – 2009 m. lapkričio mėn. paskelbtais duomenimis. Ši nuostata praktiškai taikoma toms valstybėms narėms, kurių bendra sanglaudai skirta išmoka ribojama[3], t. y. Bulgarijai, Čekijai, Estijai, Latvijai, Lietuvai, Vengrijai, Lenkijai, Rumunijai ir Slovakijai. Kitoms valstybėms narėms iš sanglaudos rėmimo fondų skirtų lėšų sumai 2007–2009 m. BVP skirtumas įtakos neturi. Palyginus abiejų grupių statistinius duomenis, gauti šie rezultatai: [pic] Nei vienos valstybės narės neigiamas BVP pokytis nėra didesnis negu 5 %. Todėl nereikia mažinti nei vienai valstybei narei skirtų lėšų sumos. Kita vertus, trijose valstybėse narėse teigiamas pokytis viršijo 5 %: Čekijoje (+ 7,5 %), Lenkijoje (+ 8,0 %) ir Slovakijoje (+ 10,8 %). Todėl šioms valstybėms narėms iš sanglaudos rėmimo fondų skirtų lėšų sumos turės būti padidintos. Bendros nepanaudotų lėšų sumos nustatymas Kadangi grynasis patikslinimo poveikis bus teigiamas, reikia nustatyti nepanaudotų lėšų sumą atsižvelgiant į 1B subkategorijos viršutinę ribą 2007–2010 m. Nepanaudotų lėšų sumą sudaro trys skirtingi elementai[4]: - kiekvienų metų nuo 2007 iki 2010 metų 1B išlaidų kategorijos viršutinės ribos ir to laikotarpio į biudžetą įrašytų įsipareigojimų asignavimų skirtumo suma; - panaikinti (arba nebegaliojantys) įsipareigojimų asignavimai pagal kiekvienų metų nuo 2007 iki 2010 metų 1B išlaidų kategoriją, išskyrus 2007 m. lėšų sumas, perkeltas į vėlesnius metus pagal Tarpinstitucinio susitarimo 48 punktą[5]; - 2007–2010 m. panaikinti įsipareigojimai, susiję su sanglaudos išlaidomis, išskyrus lėšų sumas, susijusias su Europos žemės ūkio orientavimo ir garantijų fondo (EŽŪOGF) orientavimo skyriumi ir Žuvininkystės orientavimo finansine priemone (ŽOFP). Atsižvelgiant į naujausius turimus duomenis, nepanaudotų lėšų sumos išsamiau nurodomos toliau pateiktoje lentelėje. [pic] Todėl teigiamas patikslinimas visoms susijusioms valstybėms narėms bendrai apsiribos 1 007 mln. EUR suma. Ši suma nustatyta atsižvelgiant į pirmą apribojimą: bendras grynasis tokių patikslinimų poveikis negali viršyti 3 mlrd. EUR. 2011–2013 m. viršutinių ribų ir 1B išlaidų kategorijos patikslinimas Remiantis bendru valstybių narių asignavimu 2007–2009 m. laikotarpiu, teigiamas patikslinimas teoriškai siektų 3 331 mln. EUR. Tačiau atsižvelgiant į apribojimą dėl nepanaudotų lėšų sumos, teigiamas patikslinimas proporcingai sumažinamas kaip nurodyta toliau. [pic] Reikiamus patikslinimus reikia paskirstyti lygiomis dalimis 2011–2013 m. Be to, atitinkami 1B išlaidų kategorijos viršutinių ribų patikslinimai turi būti milijonais eurų. Todėl 1B išlaidų kategorijos įsipareigojimų asignavimų viršutinės ribos (galiojančiomis kainomis) didinamos taip: - 2011 m.: + 336 mln. - 2012 m.: + 336 mln. - 2013 m.: + 336 mln. Mokėjimų asignavimai Tarpinstitucinio susitarimo 23 punkto ketvirtoje pastraipoje numatyta, kad atliekant bet kokią peržiūrą privalu išlaikyti atitinkamą įsipareigojimų ir mokėjimų santykį. Todėl metines mokėjimų asignavimų viršutines ribas reikia pakeisti remiantis mokėjimų struktūra, kuri numatyta papildomiems įsipareigojimams pagal 1B išlaidų kategoriją. Atsižvelgiant į tai, kad daugumą su šiuo įsipareigojimų padidinimu susijusių mokėjimų tikimasi atlikti po 2013 m., mokėjimų viršutinės ribos padidinimas lieka ribotas. Todėl mokėjimų asignavimų viršutinės ribos (galiojančiomis kainomis) didinamos taip: - 2011 m.: + 17 mln. - 2012 m.: + 87 mln. - 2013 m.: + 187 mln. Suvestinė lentelė ir išvados Toliau pateiktoje lentelėje apibendrinami finansinės programos įsipareigojimų ir mokėjimų asignavimų viršutinių ribų pokyčiai. Lėšų sumos nurodomos galiojančiomis kainomis: [pic] Į Tarpinstitucinį susitarimą[6] įtraukta finansinės programos lentelė pateikiama 2004 m. palyginamosiomis kainomis. Todėl, remiantis Tarpinstitucinio susitarimo 16 punktu, dabartine verte išreikštos sumos turi būti perskaičiuotos pagal 2004 m. kainas taikant fiksuotą defliatorių, kuris yra 2 % per metus. 1 lentelėje parodoma ES-27 finansinė programa 2004 m. kainomis su pakeitimais pagal Tarpinstitucinio susitarimo 17 punktą. 2011 M. FINANSINėS PROGRAMOS TECHNINIS PATIKSLINIMAS PAGAL BNP POKYčIUS (16 PUNKTAS) 2 lentelėje pateikta ES-27 finansinė programa, kurioje atsižvelgiama į pirmiau paminėtą 2011–2013 m. viršutinių ribų patikslinimą ir kuri patikslinta 2011 metams (t. y. sumos pateiktos galiojančiomis kainomis ir išreikštos kaip BNP procentinė dalis pagal naujausias turimas ekonomines prognozes). Bendra BNP suma Remiantis naujausia turima prognoze, 2011 m. ES-27 BNP yra 12 354 021,3 mln. EUR galiojančiomis kainomis (2010 m. – 11 966 504,7 mln. EUR, 2009 m. – 11 614 170,1 mln. EUR, 2008 m. – 12 294 000,1 mln. EUR ir 2007 m. – 12 206 170,2 mln. EUR). Vėlesnių metų (2012–2013 m.) ES-27 BNP apskaičiuotos remiantis Komisijos vidaus prognozėmis, susijusiomis su vidutiniu metiniu augimo tempu realiomis kainomis. Šios prognozės yra orientacinės ir bus kasmet atnaujinamos, remiantis naujausiomis turimomis ekonominėmis prognozėmis. 2010 ir 2011 m. BNP apima netiesiogiai apskaičiuotas finansinio tarpininkavimo paslaugas (NAFTAP), remiantis 2010 m. kovo 16 d. Tarybos sprendimu 2010/196/ES, Euratomas, siekiant NAFTAP taikyti nustatant nuosavus išteklius[7] nuo 2010 m. sausio 1 d. 2011 m. finansinės programos (ES-27) techninio patikslinimo pagrindiniai rezultatai 2011 m. bendra įsipareigojimų asignavimų viršutinė riba (142 965 mln. EUR) lygi 1,16 % BNP. Atitinkama bendra mokėjimų asignavimų viršutinė riba (134 280 mln. EUR) lygi 1,09 % BNP. Remiantis naujausiomis ekonominėmis prognozėmis, iki nuosavų išteklių 1,23 % viršutinės ribos lieka 17 674 mln. EUR (0,14 % ES-27 BNP) marža. Nuosavų išteklių ir įsipareigojimų asignavimų viršutinės ribos pritaikytos atsižvelgiant į Sprendimo 2010/196 įsigaliojimą, siekiant NAFTAP taikyti nustatant nuosavus išteklius[8]. KITI ASPEKTAI, SUSIJĘ SU TECHNINIU PATIKSLINIMU 5 išlaidų kategorija (administravimas) Kiek tai susiję su 5 išlaidų kategorija, finansinės programos išnašoje teigiama, kad 2007–2013 m. išlaidos pensijoms, įtrauktos į šiai išlaidų kategorijai skirtą didžiausią sumą, apskaičiuojamos neįskaitant darbuotojų įnašų į pensijų sistemą, sudaro ne daugiau kaip 500 mln. EUR (2004 m. kainomis). Šią nuostatą reikėtų aiškinti taip: sumoms, atskaitytoms iš išlaidų pensijoms, taikant išlaidų kategorijai nustatytą viršutinę ribą, nustatomi du apribojimai: - ši suma negali viršyti įnašų, kurie faktiškai įtraukti kaip bet kurių vienerių metų biudžeto įplaukos; - bendra 2007–2013 m. atskaitymų suma negali viršyti 500 mln. EUR 2004 m. kainomis, t. y. vidutiniškai 71,4 mln. EUR (82 mln. EUR 2011 m. kainomis). Kadangi administravimo išlaidos periodiškai kartojasi, tam, kad nereikėtų laikotarpio pradžioje naudoti maržos, kurios vėliau visos neliktų, kasmet priimama žemiausia riba. 2011 m. atskaitytina suma yra 82 mln. EUR galiojančiomis kainomis. Į 2007–2013 m. finansinę programą neįtraukti išlaidų punktai Yra priemonių, kurioms netaikomos 2007–2013 m. finansinėje programoje sutartos viršutinės išlaidų ribos. Šiomis priemonėmis siekiama greitai reaguoti į išskirtinius arba nenumatytus įvykius ir užtikrinti tam tikrą lankstumą, nevaržomą viršutinės sutartos išlaidų ribos, su tam tikrais apribojimais: - Neatidėliotinos pagalbos rezervas , kurį galima panaudoti, per metus neviršijant didžiausios 221 mln. EUR sumos 2004 m. kainomis arba 2011 m. – 253,9 mln. EUR galiojančiomis kainomis (1 744 mln. EUR per visą laikotarpį galiojančiomis kainomis); - ES solidarumo fondas , kurio didžiausia metinė suma galiojančiomis kainomis yra 1 mlrd. EUR; - Lankstumo priemonė , kurios didžiausia metinė suma galiojančiomis kainomis yra 200 mln. EUR, ir nepanaudotų 2008–2010 m. metinių sumų dalis, kurią galima perkelti į 2011 m. Be to, bus galima panaudoti Europos prisitaikymo prie globalizacijos padarinių fondo lėšas, per metus neviršijant 500 mln. EUR galiojančiomis kainomis, pasinaudojant bet kokia marža, neviršijant bendros ankstesniųjų metų įsipareigojimų asignavimų viršutinės ribos, ir (arba) ankstesnių dvejų metų panaikintus įsipareigojimus (išskyrus tuos, kurie susiję su 1B išlaidų kategorija). Į BIUDžETą NEįTRAUKTOS OPERACIJOS IR NUOSAVI IšTEKLIAI Tarpinstitucinio susitarimo 11 punkto ketvirtoje pastraipoje nurodoma, kad informacija apie į bendrąjį biudžetą neįtrauktas operacijas ir numatomus įvairių nuosavų išteklių kategorijų pokyčius turi būti pateikiama lentelėse, darant atitinkamas nuorodas, ir kasmet atnaujinama, atliekant techninius finansinės programos patikslinimus. Ši informacija, atnaujinama atsižvelgiant į naujausius turimus įverčius, pateikiama 3.1–3.2 lentelėse . Jose nurodomi duomenys apie Europos plėtros fondą (EPF) ir nuosavų išteklių struktūrą. PRIEDAS 1 LENTELĖ. 2007–2013 M. FINANSINĖ PROGRAMA, PATIKSLINTA PAGAL 17 PUNKTĄ [pic] 2 LENTELĖ. 2007–2013 m. FINANSINĖ PROGRAMA, PATIKSLINTA 2011 M. IR PAGAL 17 PUNKTĄ [pic] 3 LENTELĖ. Į BENDRĄJĮ BIUDŽETĄ NEĮTRAUKTŲ IŠLAIDŲ ORIENTACINĖ PROGRAMAIR NUMATOMA ĮVAIRIŲ KATEGORIJŲ NUOSAVŲ IŠTEKLIŲ TENDENCIJA [pic] [1] OL C 139, 2006 6 14, p. 1. [2] 2006 m. liepos 11 d. Tarybos reglamento Nr. 1083/2006 II priedo 9 punktas. [3] 2006 m. liepos 11 d. Tarybos reglamento Nr. 1083/2006 II priedo 7, 8 ir 11 punktas. [4] Kaip paaiškinta 2006 m. vasario 15 d. Komisijos tarnybų darbiniame dokumente Fiche 99 . [5] 2008 m. balandžio 29 d. Europos Parlamento ir Tarybos sprendimas (OL L 128/8, 2008 5 16). [6] Paskutinį kartą iš dalies pakeistas 2009 m. gruodžio 17 d. Europos Parlamento ir Tarybos sprendimu, iš dalies keičiančiu 2006 m. gegužės 17 d. Tarpinstitucinį susitarimą dėl biudžetinės drausmės ir patikimo finansų valdymo daugiametės finansinės programos atžvilgiu. Energetikos srities projektų finansavimas, atsižvelgiant į Europos ekonomikos atkūrimo planą (OL L 347, 2009 12 24, p. 26). [7] Tarybos sprendimas 2010/196/ES, Euratomas dėl netiesiogiai apskaičiuotų finansinio tarpininkavimo paslaugų (NAFTAP) išdėstymo siekiant nustatyti bendrąsias nacionalines pajamas (BNP), naudojamas Europos Sąjungos biudžeto ir jos nuosavų išteklių tikslais, OL L 87, 2010 4 7, p. 31. [8] Komisijos komunikatas EP ir Tarybai dėl nuosavų išteklių viršutinės ribos ir įsipareigojimų asignavimų viršutinės ribos pritaikymo atsižvelgiant į sprendimą netiesiogiai apskaičiuotas finansinio tarpininkavimo paslaugas (NAFTAP) taikyti nustatant nuosavus išteklius, COM (2010) 162 galutinis.